கேள்வி: சுப்பிரமணிய சிவா - அரசியல் செயல்பாடும், கைதும் குறித்து விரிவாக சொல்லுங்கள்.
பதில்: படிமம்:சுப்பிரமணிய சிவா.jpg சிவா 1906-07 திருவனந்தபுரம் 'தர்ம பரிபாலன சமாஜம் அமைப்பை உருவாக்கினார், இளைஞர்களை கூட்டுவித்துச் சொற்பொழிவுகளை நிகழ்த்தி தேசபக்தி ஊட்டும் பணியில் ஈடுபட்டார். அரசாட்சிக்கு எதிராக இவரின் செயல்பாடுகள் அமைந்ததால் இவர் திருவனந்தபுரத்திலிருந்து வெளியேற்றப்பட்டார். இதன்பிறகு சிவா கால் நடையாகவே ஊர் ஊராய்ச் சென்று தேசிய பிரச்சாரம் செய்ய முற்பட்டார். தூத்துக்குடிக்கு வந்தபொழுது தூத்துக்குடியில் வழக்குரைஞராக இருந்த வ. உ. சிதம்பரனார் சுதேசிக் கப்பல் கம்பெனியைத் தொடங்கினார். இக்காலத்தில் சிதம்பரனாருக்கும் சுப்பிரமணிய சிவாவுக்கும் உளமார்ந்த நட்பு ஏற்பட்டது. இவர்களின் சுதேச உணர்வைத் தன் 'சுதேச கீதங்களால்' இவர்களின் நண்பரான பாரதியார் தூண்டிவிட்டார். 1908இல் சிதம்பரனாரும், சிவாவும் இணைந்து நெல்லை சீமையில் சுற்றுப்பயணம் செய்து தேசிய பரப்புரை செய்தனர். மார்ச்சு 12, 1908இல் சிவா ராஜத்துரோகக் குற்றம் புரிந்தார் என்ற அடிப்படையில் கைது செய்யப்பட்டார். பின்னர் நவம்பர் 2, 1912இல் விடுதலைச் செய்யப்பட்டார்.
கேள்வி: சுப்பிரமணிய சிவா - எழுதிய நூல்கள் பற்றி நீங்கள் என்ன அறிந்துள்ளீர்கள்?
பதில்: # மோட்ச சாதனை ரகசியம் # ஸ்ரீ ஸ்வாமி விவேகானந்தர் ஆத்மஞான ரகசியம் # அருள் மொழிகள் # வேதாந்த ரகஸ்யம் # ஸ்ரீ ராமகிருஷ்ண பரமஹம்ச வைபவம் # ஞானாம்ருதமென்னும் பிரஹ்மானந்த சம்பாஷணை # சச்சிதானந்த சிவம் # பகவத்கீதா சங்கிலகம் # சங்கர விஜயம் # ராமானுஜ விஜயம் # சிவாஜி (நாடகம்) # தேசிங்குராஜன் (நாடகம்) # நளின சுந்தரி (அ) நாகரிகத்தின் தடபுடல் (கதை)